tartuNLP/wikipedia-smugri-20251201 huggingface dataset:
Michael Bolton

Michael Bolton (s. "Michael Bolotin" 26. helmikuuta 1953, New Haven) on yhdysvaltalainen laulaja ja lauluntekijä. Hän aloitti uransa rocklaulajana, mutta nousi suosituksi 1980-luvun lopulla balladien laulajana.
Nuoruus.
Michael Bolton, syntyjään Bolotin, syntyi vuonna 1953 New Havenissa. Hänen isänsä George oli demokraattipuolueen virkamies. Bolton kiinnostui musiikista jo nuorena ja opetteli soittamaan saksofonia ja kitaraa. Hän kirjoitti ensimmäiset laulunsa 12-vuotiaana ja perusti 14-vuotiaana yhtyeen nimeltä The Nomads. Siitä tuli suosittu New Havenin alueella, ja se sai Epic Recordsilta levytyssopimuksen. Bolton jätti koulunkäynnin 16-vuotiaana ja ryhtyi kokoaikaiseksi muusikoksi.
Ura.
Bolton esitti uransa alkuvuosina kaikenlaista musiikkia heavy metalista southern rockiin. Hän sai RCA Recordsilta kahden albumin levytyssopimuksen. Kun albumit "Michael Bolotin" (1975) ja "Every Day of My Life" (1976) eivät myyneet hyvin, sopimusta ei uusittu. Vuonna 1979 Bolton liittyi heavy metal -yhtye Blackjackin laulajaksi ja lauloi kahdella sen albumilla.
Bolton asui työttömänä New Havenissa vaimonsa ja kolmen lapsensa kanssa, kun hän sai vuonna 1982 levytyssopimuksen Columbia Recordsilta. Hän vaihtoi sukunimensä Boltoniksi ja julkaisi albumin "Michael Bolton" (1983), jolla hän laulaa rockia. Albumilta otettu single ”Fool’s Game” sai hyvän vastaanoton.
Bolton esiintyi 1980-luvun puolivälissä Ozzy Osbournen ja Krokusin kaltaisten hard rock -artistien lämmittelijänä. Hän kirjoitti myös lauluja monille erityyppisille laulajille ja yhtyeille. Laura Braniganille kirjoitettu balladi ”How Am I Supposed to Live Without You” nousi aikuismusiikkilistan hitiksi vuonna 1983.
Boltonin toinen sooloalbumi "Everbody’s Crazy" (1985) ei myynyt yhtä hyvin kuin edellinen albumi, mutta "The Hunger" (1987) menestyi paremmin. Myös "Soul Provider" (1989) oli menestys, ja se myi yli seitsemän miljoonaa kappaletta sekä tuotti viisi hittisingleä. Boltonin tulkinta omasta kappaleestaan ”How Am I Supposed to Live Without You” nousi Billboardin listaykköseksi ja toi Boltonille parhaan mieslauluesityksen Grammy-palkinnon.
Boltonin menestys jatkui albumilla "Time, Love &amp; Tenderness" (1992), jolla on rakkausballadeja. Albumi myi yli yhdeksän miljoonaa kappaletta ja toi Boltonille hänen toisen Grammynsa, tällä kertaa tulkinnasta kappaleesta ”When a Man Loves a Woman”. Bolton on jatkanut albumien julkaisemista ja konsertointia 2020-luvulle saakka.
Yksityiselämä.
Bolton oli naimisissa Maureen McGuiren kanssa vuodesta 1975 vuoteen 1990. Heillä on kolme aikuista tytärtä sekä useita lapsenlapsia. Tammikuussa 2024 Bolton kertoi Facebook-sivuillaan joutuneensa vuoden 2023 lopulla leikkaukseen aivosyövän vuoksi.
Näyttelijänä.
Bolton näytteli itseään elokuvissa "Wally Sparks – sika herrasmieheksi" ("Meet Wally Sparks"; 1997), "Lumihauvat" (2002), "High Voltage" (2002), "Back by Midnight" (2004), "The Onion Movie" (2008). Hän esiintyi myös "Miehen puolikkaat" -sarjassa.
Eulerin identiteetti

Eulerin identiteetti on kompleksianalyysissä Eulerin lauseella saatu yhtälö
formula_1
jossa
formula_2 on Neperin luku,
formula_3 on imaginaariyksikkö ja
formula_4 on pii.
Eulerin identiteettiä on kutsuttu matematiikan kauneimmaksi kaavaksi, koska se sitoo toisiinsa useat nykymatematiikan tärkeät luvut: Neperin luvun, piin, imaginaariyksikön ja perusluvut 1:n ja 0:n. Yhtälössä esiintyvät myös matematiikan kolme tärkeää laskutoimitusta: yhteenlasku, kertolasku ja potenssiin korottaminen. Se yhdistää matemaattisen analyysin, geometrian ja kompleksiluvut. Kaavassa on myös yhtälöissä esiintyvä tapa kirjoittaa yhtäläisyysmerkin oikealle puolelle nolla.
Määrittäminen.
Eulerin lause on seuraavanlainen:
 formula_5
Lause on pätevä kaikille reaaliluvuille x. Kulma x on radiaaneina.
Jos nyt asetetaan
 formula_6,
niin
 formula_7
Koska
formula_8 
ja
formula_9
seuraa, että
 formula_10
josta saadaan Eulerin identiteetti
 formula_11 
"Q.E.D."
Paaterin kirkko

Paaterin kirkko on kuvanveistäjä Eva Ryynäsen (1915–2001) suunnittelema kirkko Lieksan Vuonislahden kylässä, noin 27 kilometriä Lieksan keskustasta. Puukirkko on Eva Ryynäsen suurin työ, ja se valmistui kesällä 1991. Kirkossa pidetään kesäisin jumalanpalveluksia, häitä, kastetilaisuuksia, hautajaisia, konsertteja ja muita tilaisuuksia. 
Paaterissa on myös Eva Ryynäsen taiteilijakoti. Luonnonkauniilla paikalla sijaitseva Paateri on Eva Ryynäsen kotitila, jossa hän viljeli maata miehensä Paavo Ryynäsen kanssa ennen ryhtymistään päätoimiseksi kuvanveistäjäksi 1970-luvulla.
Paateri on Lieksan suosituimpia matkailukohteita ja hallinnollisesti osa Pielisen museota. Paateri siirtyi Ryynästen kuoleman jälkeen testamenttilahjoituksena Lieksan kaupungille. Museokohteena toimiva Eva ja Paavo Ryynäsen taiteilijakoti, ateljee, Paaterin kirkko ja pysäköintialueen luona toimiva galleriakahvila, jossa on esillä Ryynäsen puuveistoksia, ovat avoinna kesäkuukausina (15.5.–15.9.).
Mind

Mind on brittiläinen filosofinen aikakausjulkaisu, jota julkaisee nykyään Oxford University Press "Mind Associationin" puolesta. Julkaisu käsittelee filosofiaa analyyttisen perinteen hengessä.
Julkaisun perusti Alexander Bain vuonna 1876. Tällöin julkaisua toimitti George Croom Robertson. Robertsonin kuoltua vuonna 1891 George Stout otti toimitustyön hoitaakseen. Nykyinen toimittaja on professori Thomas Baldwin Yorkin yliopistosta.
Tunnetuimpia julkaisussa ilmestyneitä artikkeleita on Bertrand Russellin kirjoitus "Viittaamisesta" ("On Denoting"), joka ilmestyi vuonna 1905. Alan Turing esitteli Turingin testin ensimmäisen kerran "Mindissa" vuonna 1950.
M.U.L.E.

M.U.L.E. on Ozark Softscapen kehittämä tietokonepeli vuodelta . Se on vuoropohjainen strategiapeli, joka tukee neljän pelaajan moninpeliä. Peli oli ensimmäisiä neljän pelaajan monipelejä.
Pelaaminen.
Pelissä kamppailee aina kerralla neljä pelaajaa joista osa voi olla tietokoneen ohjaamia. Kukin peli kestää noin 1-2 tuntia. Peli on nerokkaasti rakennettu varsinkin kaupankäynnin osalta. Pelaaja liikuttelee hahmoaan useasta syystä; kaupankäynnissä hahmoa liikutellaan tarkoituksena määrittää tarjoustaso, jolla haluataan myydä tai ostaa.
Pelissä on tavoitteena selvitä 6 tai 12 kuukauden ajanjakso siirtokunnassa planeetta Iratalla (Atari väärin päin). Tässä ajassa on saatava kerättyä mahdollisimman suuri omaisuus. Keskuskaupan hinnat vaihtelevat sen mukaan kuinka paljon varastossa on hyödykettä. Pelin voittaa eniten hyödykkeitä kerännyt pelaaja.
Pelaajien on toimittava sekä yhteistyössä että kilpailtava; mikäli planeetta on huonossa kunnossa emoaluksen saapuessa kaikki pelaajat häviävät.
Kukin 1 kuukauden pelijakso jakaantuu kolmeen vaiheeseen.
Vastaanotto.
ZZapp64-sivustolla pelillä on 67% arvosana.
Torspo

Torspo on alun perin suomalainen jääkiekkomaila- sekä jääkiekkovarustevalmistaja ja sen tuotemerkki. 
Säynätsaloon perustettiin 1950-luvulla mailatehdas, jossa valmistettiin "Toronto"-mailoja. Tehdas meni kuitenkin konkurssiin vuonna 1971, minkä jälkeen sen raunioille perustettiin Torspo. Uuden tuotemerkin kulta-aikaa olivat 1970- ja 1980-luvut. 
Nykyään Torspo-tuotemerkki on ulkomaisessa omistuksessa, ja sen tuotevalikoimaan kuuluvat muun muassa luistimet, mailat, jääkiekkohansikkaat, hartiasuojat, kyynär- ja polvisuojat, pelihousut sekä maalivahdin varusteet (patjat ja rintapanssarit).
Alexander Salák

Alexander Salák (s. 5. tammikuuta 1987 Strakonice, Tšekkoslovakia) on tšekkiläinen jääkiekkomaalivahti.
Salák on pelannut Tšekin nuorten maajoukkueissa ja lähti vain 19-vuotiaana Suomeen hakemaan kokemusta ulkomailta. Salák pelasi kauden 2006–2007 Jokipoikien maalilla ja vakuutti monet taidoistaan ollen yksi Mestiksen parhaista maalivahdeista.
Kaudelle 2007–2008 Salák siirtyi TPS:n organisaatioon ja muodosti Juha Kuokkasen kanssa nuoren parivaljakon TPS:n maalinsuulle. Seuraavalla kaudella Salák nousi TPS:n selkeäksi ykkösvahdiksi. Joulukuussa 2008 Salák sai viiden ottelun pelikiellon rikottuaan erotuomarin koskemattomuutta KalPaa vastaan käydyssä ottelussa. Kaudeksi 2009–2010 Salák siirtyi NHL:ään Florida Panthersiin. Salák nousi Panthersin kokoonpanoon, kun ykkösmaalivahti Tomáš Vokoun loukkaantui. Pääosan kaudesta Salák pelasi Panthersin farmiseurassa, AHL-liigan Rochester Americansissa. AHL:ssä Salák pelasi hyvin, ja hänet valittiin pelaamaan kauden aikana AHL:n tähdistöotteluun. Salakin saatua kutsun Panthersin kokoonpanoon hän pääsi pelaamaan kaksi NHL-ottelua torjuntaprosentilla 85.
Kaudeksi 2010–2011 Salák siirtyi Panthersista lainalle Ruotsin Elitserienin Färjestadiin. Salák halusi saada ykkösmaalivahdin roolin, kun Pohjois-Amerikassa hän olisi todennäköisesti jäänyt Americansin kakkosmaalivahdiksi lupaavan Jacob Markströmin taakse. Helmikuussa 2011 hänen NHL-pelaajaoikeutensa kaupattiin Panthersilta Chicago Blackhawksiin. Samassa kaupassa myös Michael Frolík siirtyi Blackhawksiin, josta Panhers sai Jack Skillen, Hugh Jessimanin ja David Pacanin. Salák oli voittamassa ensimmäisen Ruotsissa pelatun kautensa päätteeksi Elitserienin mestaruutta. 
Salák pelasi kauden 2011–2012 Blackhawksin farmijoukkueessa, AHL:n Rockford IceHogsissa. Hän torjui kauden aikana 21 ottelussa. Kauden jälkeen Blackhawks purki Salákin sopimuksen, ja pian sen jälkeen hän teki kaksivuotisen sopimuksen Färjestadin kanssa. Hänellä oli kaudella 2012–2013 Elitserienin runkosarjan paras torjuntaprosentti (93,9) ja päästettyjen maalien keskiarvo (1,61). Salákilla oli Färjestad-sopimuksessaan pykälä, joka mahdollisti siirtymisen kesken sopimuskauden KHL-liigaan. Hän teki toukokuussa 2013 kaksivuotisen sopimuksen SKA Pietarin kanssa. 
Salák on edustanut Tšekkiä useissa jääkiekon EHT-turnauksissa. Vuonna 2013 hänet valittiin ensimmäistä kertaa Tšekin joukkueeseen jääkiekon maailmanmestaruuskilpailuihin.
Audiofiili

Audiofiili (, kuulla, kreik. philos, rakastaa) on henkilö, joka arvostaa musiikin toiston äänenlaatua, erityisesti Hifi-äänentoistoa. Termiä käytetään pääosin High End -äänentoistojärjestelmiä harrastavista henkilöistä. Eräs tavoite heillä on se että toistettava ääni vastaisi mahdollisimman tarkasti esim. yhtyeen live-esitystä. Audiofiilit saattavat valita äänitteitä sen perusteella onko äänitteen tuottaja arvostettu laadukkaiden äänitteiden tuottajana. Akustointiakin voidaan tehdä, jotta huoneakustiikka ei värittäisi ääntä.
Termiä käytetään myös halventavasti myös merkityksessä, että henkilö pyrkii hyvään äänentoistoon, jonka laatua hän ei voi kuvailla muilla kuin subjektiivisilla termeillä, tarkoittaa että henkilö on vakuuttunut pelkästään omiin tuntemuksiinsa pohjaten siitä, että jokin tietty äänentoistojärjestelmä kuulostaa paremmalta kuin toinen. Esimerkiksi monet hyvän äänentoiston ystävät pitävät LP-levyjä CD-levyjä parempina; voidaan osoittaa että ääni toistuu eri järjestelmissä eri tavalla, mutta "paremmuutta" ei voida osoittaa, voidaan vain esittää mielipide. Lisäksi joidenkin pitkälle erikoistuneiden laitteiden ja äänenlaatua parantavien laitteiden (esimerkiksi kalliiden kaapelien) vaikutusta äänen laatuun on vaikea osoittaa tieteellisin keinoin.
Kokoelmalevy

Kokoelmalevy on musiikkialbumi, jonka kappaleet on koottu levylle eri lähteistä. Yleensä kokoelmalevyt sisältävät yhden artistin tai yhtyeen suosituimpia kappaleita. Suosituimpia kappaleita sisältävistä kokoelmalevyistä käytetään usein nimityksiä "Greatest Hits", "The Very Best Of", "Best of" ja "The Definitive Collection". Kokoelmalevy voi olla myös useamman artistin tai yhtyeen kappaleista koostettu tai harvinaisten kappaleiden kokoelma, tai valikoima voi noudattaa tiettyä näkökulmaa tai tyylilajia (esim. ”Ballads” tai ”Unplugged”). Artistin entinen levy-yhtiö saattaa koota hallussaan olevasta vanhasta materiaalista kokoelmalevyn, jonka nimenä on tyypillisesti ”The [levymerkin nimi] Years”.
Kokoelmalevyjen kappaleet on useimmiten otettu yhtyeen tai artistin aikaisemmilta levyiltä, eivätkä ne yleensä sisällä uutta (ennenjulkaisematonta) materiaalia. Usein kokoelma-albumin julkaisemiseen on arkisena syynä uuden tuotannon vähyys ja toisaalta levytyssopimuksen vaatimukset julkaisutahdista. Kokoelma-albumi markkinoidaan lähinnä mielikuvien varassa: levyn ostaja ei halua nimenomaan sille valittua kappalevalikoimaa, vaan yleisemmin palasen kyseisen artistin historiaa. Koska vanhojen kappaleiden uudelleenjulkaisun tuotantokustannukset ovat pienet, säästyneet varat sijoitetaan usein kokoelmalevyn tehokkaaseen markkinointiin. Näin kokoelmalevyt ovat usein myydympiä ja siten tuottavampia kuin uutta materiaalia sisältävät levyt. Vanhan tuotannon kokoelmia on popmusiikissa julkaistu paljon 1970-luvulta lähtien, ja jo silloin niitä saatettiin kritisoida suurella rahalla markkinoiduiksi turhuuksiksi. 
CD-levyjen aikakaudella kokoelmat ovat olleet yhä useammin usean CD:n ja kymmenien kappaleiden ”bokseja”, jotka pyrkivät esittelemään artistin tai yhtyeen tuotantoa takautuvasti laajemmin. Myyntivalttina on usein ollut kappaleiden uudelleenmasterointi alkuperäisistä nauhoista tai jopa nauhamateriaalin osittainen uudelleensovitus, kuten George Martinin poikansa kanssa tekemät versiot The Beatles -kokoelmalla "Love" (2006).
Viime aikoina on yleistynyt tapa laittaa kokoelmalevylle muutama uutuuskappalekin. Tällä tavoin levy-yhtiöt toivovat voivansa lisätä kokoelma-albumin myyntiä myös niiden keskuudessa, joilla jo on yhtyeen aikaisempaa tuotantoa. Suhtautuminen kokoelma-albumeita kohtaan ei ole aina myönteistä ja joitakin yhtyeitä on moitittu liian monien kokoelmien julkaisemista.
Maailmanlaajuisesti myydyimpänä kokoelmalevynä pidetään Eaglesin albumia "Their Greatest Hits (1971–1975)". Suomen myydyin kokoelmalevy on Eppu Normaalin "Repullinen hittejä", joka on samalla Suomen kaikkien aikojen toiseksi eniten myyty levy. Queenin "Greatest Hits II" -kokoelma on puolestaan Suomen myydyin ulkomainen albumi.
Tomas Holmström

Tomas Holmström (s. 23. tammikuuta 1973 Piitime, Ruotsi) on uransa lopettanut ruotsalainen jääkiekkoilija, pelipaikaltaan laitahyökkääjä. Viimeisinä vuosinaan hän pelasi NHL-seura Detroit Red Wingsissä.
Uransa Holmström aloitti luulajalaisessa Luleå HF -seurassa. Detroit Red Wings varasi hänet NHL:ään vuonna 1994, ja hän pelasi seurassa vuodesta 1996 lähtien lukuun ottamatta , jolloin hän palasi pelaamaan vuodeksi kasvattajaseuraansa.
Holmström on voittanut Stanley Cupin vuosina 1997, 1998, 2002 ja 2008. Vuonna 2006 hän pelasi Torinon olympialaisissa kultaa voittaneessa Ruotsin joukkueessa. Tammikuussa 2013 Holström kertoi lopettavansa uransa.
Eddie Cibrian

Eddie Bryant Cibrian (s. 18. kesäkuuta 1973 Burbank, Kalifornia) on yhdysvaltalainen näyttelijä, jolla on kuubalaiset sukujuuret.
Ura.
Cibrian on näytellyt erityisesti televisiosarjoissa, muun muassa pahaa Matt Clarkia saippuasarjassa "Tunteita ja tuoksuja". Sen jälkeen hän näytteli ensin saippuasarjassa "Sunset Beach" Cole Deschanelia ja siirtyi sitten televisiosarjaan "Hädän hetkellä", jossa hän näytteli palomies Jimmy Dohertyä. Hän lopetti "Hädän hetkellä" -sarjassa vuonna 2004 ja on sittemmin näytellyt muun muassa televisiosarjoissa "Kadotettu" ja "Uhan alla".
Cibrian nimettiin People Magazinessa sadan kauneimman ihmisen joukkoon vuonna 2006, ja , ja samana vuonna hänet äänestettiin vuoden 2005 kaivatuimmaksi ”saippuaurokseksi” 
Yksityiselämä.
Eddie on hyvä ystävä "Tunteita ja tuoksuja" -vastanäyttelijänsä Joshua Morrow'n kanssa, ja heillä on yhteinen yhtye. Hän meni naimisiin Brandi Glanvillenin kanssa vuonna 2001. Pariskunnan ensimmäinen lapsi syntyi 2003, toinen lapsi 2007. 
Vuonna 2010 Eddie ja Brandi erosivat, koska Cibrian jäi kiinni pettämisestä LeAnn Rimesin kanssa. Vuonna 2011 hän meni naimisiin Rimesin kanssa.
Samuel Påhlsson

Samuel Påhlsson (s. 17. joulukuuta 1977 Ånge, Ruotsi) on ruotsalainen entinen jääkiekkoilija, pelipaikaltaan keskushyökkääjä. Hän saavutti urallaan Ruotsin mestaruuden, Stanley Cup -voiton ja olympiakultaa. Påhlsson pelasi urallaan 798 NHL-ottelua vuosina 2000–2012.
Ura.
Ammattilaisura.
Påhlssonin ensimmäinen seura oli ruotsalainen MODO Hockey, jossa hän aloitti 1995–1996 pääsarjauransa. Seuraavana kesänä Colorado Avalanche varasi hänet NHL:ään varausnumerolla #176. Kauden 1996–1997 jälkeen Påhlsson valittiin Ruotsin vuoden nuoreksi pelaajaksi. Påhlsson pelasi kevääseen 2000 asti MODOssa. Hänen paras kautensa Ruotsissa oli 1998–1999, jolloin hän teki 34 pistettä. NHL:ssä Påhlssonin pelaajaoikeudet siirtyivät Coloradolta Boston Bruinsille Brian Rolstonin, Martin Grenierin ja ensimmäisen kierroksen varausoikeuden kanssa vaihdossa Ray Bourqueen ja Dave Andreychukiin.
Påhlsson aloitti NHL-uransa Boston Bruinsissa kaudella 2000–2001, mutta ehti pelata Bostonissa 17 ottelua, kunnes hän siirtyi pian silloiseen Mighty Ducks of Anaheimiin vaihdossa Patrick Traverseen ja Andrei Nazaroviin. Anaheimissa Påhlsson kehittyi NHL:n parhaimpien puolustavien hyökkääjien joukkoon. Kaudella 2002–2003 Anaheim pelasi ensimmäisen kerran historiansa aikana Stanley Cup -finaaleissa, mutta hävisi New Jersey Devilsille. Työsulkukaudella 2004–05 hän pelasi Elitserienin Frölunda HC -joukkueessa ja voitti Ruotsin mestaruuden.
Kaudella 2006–2007 Påhlsson pelasi uransa parhaan kauden. Hän teki 26 pistettä ja oli ehdolla NHL:n parhaalle puolustavalle hyökkääjälle annettavan Frank J. Selke Trophyn saajaksi. Anaheim voitti kauden päätteeksi historiansa ensimmäisen Stanley Cupin. Påhlsson oli merkittävässä roolissa Stanley Cup -voitossa, sillä hän johti liigan parhaimpiin lukeutuvaa puolustavaa kentällistä, jonka laidoilla pelasivat Rob Niedermayer ja Travis Moen.
Påhlsson pelasi Anaheimissa kauteen 2008–2009, jolloin hänet kaupattiin NHL:n siirtoajan viimeisenä päivänä Chicago Blackhawksiin vaihdossa James Wisniewskiin ja varausoikeuteen. Kauden jälkeen Påhlsson siirtyi Chicagosta Columbus Blue Jacketsiin, jonka kanssa teki kolmen vuoden sopimuksen.
Påhlsson siirtyi helmikuussa 2012, kauden 2011–2012 viimeisenä siirtopäivänä, Vancouver Canucksiin. Blue Jackets sai pelaajakaupassa Canucksilta puolustaja Taylor Ellingtonin ja kaksi neljännen kierroksen varausoikeutta . Canucksista Påhlsson palasi Eurooppaan, kun hän teki kesällä 2012 kolmivuotisen sopimuksen MODOn kanssa.
Påhlsson lopetti pelaajauransa kauden 2014–2015 jälkeen.
Maajoukkueessa.
Påhlsson edusti Ruotsin jääkiekkomaajoukkuetta jääkiekon olympiaturnauksessa 2006, jossa Ruotsi voitti kultaa.
Kiri sute gomen

 Kiri sute gomen () tai () tarkoittaa kirjaimellisesti , "Lupa lyödä (miekalla)" tai "lupa lähteä" jättäen kohteen ruumis ilman ilmoitusvelvollisuutta paikallisille viranomaisille. Kyseessä on samurai-säädyn oikeus tuomita ja rangaista heti paikan päällä, mukaan lukien surmata, jos tarpeellista, alempien säätyjen edustajia, jos nämä "käyttäytyivät toisin kuin heiltä oli lupa odottaa".
Kiri sute gomen -säännöstä on paljon virhekäsityksiä. Kiri sute gomen -oikeuden turha käyttö oli samuraille kunniatonta. Lisäksi Kiri sute gomenin kohteella, vaikka olikin samuraita alempaa säätyä, oli lupa puolustautua samuraita vastaan. Lisäksi Kiri sute gomen saattoi johtaa viranomaisten oikeuttamaan verikostoon, ada-uchiin.
Viranomaiset myös valvoivat samuraiden toimia ja aiheettomasta Kiri sute gomenin käytöstä oli ankarat rangaistukset, samurai saatettiin tuomita jopa itsemurhaan ("seppuku").
Riku-Petteri Lehtonen

Riku-Petteri Lehtonen (s. 19. tammikuuta 1971 Turku) on suomalainen jääkiekkovalmentaja ja entinen jääkiekkoilija.
Kaudella 2010–2011 Lehtonen toimi ensin SM-liigassa Turun Palloseuran apuvalmentajana, mutta päävalmentaja Heikki Leimeen erottamisen jälkeen hänet siirrettiin päävalmentajan tehtävään. Lehtosen aika TPS:n päävalmentajana jäi kolmen kuukauden mittaiseksi, sillä tammikuussa 2011, kahdeksan peräkkäisen tappion jälkeen, hänen tilalleen seuran päävalmentajaksi nimitettiin Jukka Koivu. 
Maaliskuun 2011 lopulla, vajaat puoli vuotta ennen kauden 2011–2012 alkua, Lehtonen teki sopimuksen Pelicansin kanssa, jossa hän toimi Kai Suikkasen apuvalmentajana. Hän oli toiminut Suikkasen apuvalmentajana aiemmin TPS:ssä kausina 2008–2009 ja 2009–2010, joista jälkimmäisellä joukkue voitti Suomen mestaruuden. Kahden Pelicansissa vietetyn kauden jälkeen, joista ensimmäisellä joukkue voitti SM-hopeaa, hän ja Suikkanen palasivat vuonna 2013 TPS:n valmentajiksi. 
Lehtonen aloitti valmentajauransa vuonna 2007 TPS:n A-nuorten valmennustiimissä.
Sisu-Petteri Lehtonen
Pelaajaura.
A-juniorivuodet Lehtonen pelasi Turun Palloseurassa. Tämän jälkeen Lehtonen kiersi 2-divisioonan kautta 1-divisioonan Kalajoen Junkkareihin. Kaudella 1995–1996 Lehtonen pääsi koittamaan Palloseuran riveissä SM-liigapelejä kuuden ottelun verran. Seuraavaksi kahdeksi kaudeksi Lehtonen sai vakituisen paikan TPS:n puolustuksesta ja hänet valittiinkin joukkueen kapteeniksi kaudelle 1997–1998.
Hannu Jortikan astuessa TPS-valmennukseen Lehtonen sai etsiä itselleen uuden työnantajan, koska TPS:n puolustus oli todella kovatasoinen kaudella 1998–1999 (esimerkiksi Peter Ahola, Aki Berg, Jouni Loponen, Marko Kiprusoff).
Stereotesti

Stereotesti lähetettiin kerran viikossa Yleisradion Rinnakkaisohjelma-radiokanavalla 1972–1990 lukijanaan kuuluttaja Pentti Fagerholm. Kaiuttimesta toiseen liikkuvasta metronomin tikityksestä tuli päätellä, kuunteleeko todella stereoäänistä lähetystä, onko vastaanotin kytketty oikein ja onko vastaanotin kytketty stereokuuntelulle. Stereotestistä tehtiin myös parodia "Monotesti", jonka esitti Ylen radiokuuluttaja Carl-Erik Creutz.
Regina Resnik

Regina Resnik (30. elokuuta 1922, New York – 8. elokuuta 2013 New York) oli yhdysvaltalainen oopperalaulaja. Hän aloitti sopraanona, mutta siirtyi äänialaltaan mezzosopraanoksi. 
Resnik valmistui Hunter Collegesta 1942 ja piti debyyttikonserttinsa Brooklynissä. Hän esiintyi vuonna 1944 Metropolitan-oopperassa ja aloitti pian kansainvälisen uransa. 
Resnik levytti mm. Giuseppe Verdin sekä Richard Straussin tuotantoa.
Risë Stevens

Risë Stevens (11. kesäkuuta 1913 New York – 20. maaliskuuta 2013 New York) oli yhdysvaltalainen mezzosopraano.
Stevens opiskeli kolmen vuoden ajan Juilliard School of Musicissa. Hän jatkoi opintojaan Wienissä ja esiintyi vuosina 1936–1938 Prahassa. Hän oli myös vierailevana tähtenä Wienin valtionoopperassa. 
Stevens sai vuonna 1938 kiinnityksen Buenos Airesin Teatro Colóniin ja esiintyi seuraavana vuonna Glyndebournen oopperafestivaalilla. Hän esiintyi Metropolitan-oopperassa ensimmäistä kertaa 1938 sekä lisäksi mm. Pariisissa, Lontoossa ja La Scalassa.
Stevens oli Metropolitan-oopperan vakituinen tähti vuoteen 1961 saakka. Sinä vuonna hän teki viimeisen esityksensä roolissa Georges Bizet'n oopperassa "Carmen". Stevensiä voi kuulla myös muutamista Hollywood-elokuvista.
M/S Ambal

M/S Ambal () on venäläisen Ugtrans Terminal CO LTDn omistama ro-ro-rahtialus. Alus on rakennettu vuonna 1990 Schichau Seebeckwerft GmbH Fischereihafenin telakalla Bremerhavenissa, Saksassa. Nykyään Ambal on rekisteröitynä Venäjän lipun alle.
Ambalin sisaralus on venäläinen M/S Baltijsk.
Tekniset tiedot.
Pituutta Ambalilla on 189,7 metriä, leveyttä 22 metriä ja syväys on 6,5 metriä. Laivan koko tilavuus (bruttovetoisuus) on 20 729 ja matkustus- ja lastitilojen tilavuus (nettovetoisuus) 6 378a. Aluksen kuollut paino eli kantavuus on 10 160 tonnia. Aluksen lastikapasiteetti on 1 989 kaistametriä. Laivan huippunopeus on 18,9 solmua ja jääluokitus 1A Super. 
Laivan pääkoneina on kaksi Wärtsilä 9R46 dieselmoottoria, jotka yhdessä kehittävät 16 290 kilowatin tehon.
Käyttöhistoria.
Marraskuussa 1989 alus laskettiin vesille. 27. helmikuuta 1990 alus luovutettiin Partenreederein omistukseen, joka rekisteröi aluksen Saksan lipun alle. Kotisatamaksi tuli Lyypekki. Tuolloin alus oli nimeltään "M/S Railship III". Saman vuoden maaliskuussa alus aloitti liikennöinnin Hangon ja Travemünden välillä. 1. kesäkuuta 1998 reitiksi vaihtui Turku–Travemünde.
Syyskuussa 2002 alus kastettiin "Finnrunneriksi". 12. kesäkuuta 2003 alus törmäsi laituriin Travemündessa. Nykyisen omistajan, norjalaisen Finland RoRo K/S:än haltuun alus päätyi 19. marraskuuta 2003. Finland RoRo K/S osti tuolloin myös neljä muuta alusta: M/S Transfinlandian, M/S Astrean, M/S Transbaltican ja M/S Finnriderin. Uusi omistaja vuokrasi aluksen Finnlinesille. 25. maaliskuuta 2004 alus sai nimen "Runner". 
Maaliskuussa 2005 Runnerin ja sisaralus Riderin puolalaiset miehistön jäsenet menivät lakkoon norjalaisen työnantajan alettua maksamaan heille Puolan työehtosopimuksen mukaista palkkaa. Tämän seurauksena heidän ansionsa putosivat yli 60 prosentilla. Aluksen 17-henkinen miehistö muodostui 14 puolalaisesta sekä kolmesta saksalaisesta. Runnerin norjalainen päällystö ei lakkoillut. Lakon aikana miehistö asui ja söi aluksessa. Saksalainen tuomioistuin totesi miehistön mukaan lakon lailliseksi. Lakko päättyi, kun alus siirrettiin Suomen lipun alle ja sinne tuli suomalainen miehistö. Auto- ja Kuljetusalan Työntekijäliitto AKT ja Suomen Merimies-Unioni eivät vastustaneet lipunvaihtoa. Simo Zitting Suomen Merimies-Unionista kertoi olleensa yllättynyt, koska suomalaiset merimiehet saivat töitä.
Maissiöljy

Maissiöljy on maissin jyvän alkioista valmistettu ruokaöljy. Se on kullankeltaista, puhdistettuna melkein mautonta ja tuoksutonta kasviöljyä, jonka rasvahapoista yli puolet on monityydyttymättömiä. Sitä käytetään myös ruoanlaitossa, salaattikastikkeissa ja margariineissa. Maissiöljy kestää hyvin kuumennusta. Sitä käytetään uppopaistamiseen. Maissiöljyä myydään myös luomutuotteena. Se uutetaan mekaanisesti, suodatetaan ja puhdistetaan höyryttämällä. Maissiöljy sisältää linolihappoa, palmitiinihappoa ja öljyhappoa. Se sisältää myös merkittävästi omega-6-rasvahappoja ja E- ja B6-vitamiinia. Maissiöljyä voidaan käyttää paitsi ruokaöljynä, myös kosmetiikassa ihon ja hiusten hoitoon sekä hierontaan.
Maissiöljy on erityisesti keliaakikkojen sekä gluteeniallergisten suosiossa.
Maissiöljyn CAS-numero on 8001-30-7.
Roberta Peters

Roberta Peters (4. toukokuuta 1930 New York, New York – 18. tammikuuta 2017 Rye, New York) oli yhdysvaltalainen sopraano. Hän oli Metropolitan-oopperan vakituinen esiintyjä yli neljän vuosikymmenen ajan.
Metropolitan-oopperan lisäksi Peters esiintyi mm. Covent Gardenissa ja Wienin valtionoopperassa. Hän piti sooloresitaaleja vielä vanhoilla päivillään. Hän pääsi esiintymään Valkoiseen taloon jo John F. Kennedyn ajalla.
Petersillä oli lyhyt avioliitto baritoni Robert Merrillin kanssa. Avioliiton kariuduttua hän meni myöhemmin uusiin naimisiin.
Bill Clinton myönsi Roberta Petersille vuonna 1998 National Medal of Artsin.
Strange Little Girls

Strange Little Girls on yhdysvaltalaisen laulaja-lauluntekijä Tori Amosin kuudes studioalbumi, joka julkaistiin 17. syyskuuta 2001. Amosin muista albumeista poiketen kaikki levyn kappaleet ovat cover-versioita alun perin miesten tekemistä ja esittämistä kappaleista – nyt erilaisesta naisnäkökulmasta esitettyinä. 
Amos stailattiin jokaista kappaletta varten täysin erinäköiseksi levyn kansilehtisen valokuviin. Levy julkaistiin myös usealla erilaisella kansikuvalla – niistä jokaisessa Amos esiintyy eri roolissa.
"Strange Little Girls" oli Yhdysvalloissa parhaimmillaan Billboard 200 -listan sijalla 4. Se nousi listojen kymmenen kärjessä myös Australiassa, Kanadassa ja Belgiassa. Albumi oli listasijalla 16 sekä Suomessa että Isossa-Britanniassa. 
Albumin ainoa single on ”Strange Little Girl”, joka on cover The Stranglersin kappaleesta. Kappaleesta tehtiin myös musiikkivideo, jonka ohjasi David Slade. Singlen B-puolia ovat cover-versiot David Bowien kappaleesta ”After All” ja Alice Cooperin kappaleesta ”Only Women Bleed”.
Albumilla olevat kappaleet edustavat useita genrejä ja aikakausia. The Stranglersin kappaleen lisäksi Amos esittää covereita muun muassa Eminemin, The Beatlesin, Tom Waitsin, Neil Youngin ja The Velvet Undergroundin kappaleista. Hän esittää The Velvet Undergroundin kappaleen ”New Age” alkuperäisillä sanoilla, joita käytetään liveversiossa albumilla "1969: The Velvet Underground Live" (1974).
Amos sai albumilla kaksi Grammy-ehdokkuutta. Albumi oli ehdolla parhaaksi alternative-albumiksi vuoden 2002 Grammy-gaalassa. Kappale ”Strange Little Girl” oli ehdolla parhaaksi naislaulajan naislaulajan rockesitykseksi.
Etelä-Savon sosiaali- ja terveyspalvelujen kuntayhtymä

__notoc__
Etelä-Savon sosiaali- ja terveydenhuollon kuntayhtymä (Essote) oli sairaanhoitopiiri, johon kuului kaksi sairaalaa Etelä-Savossa. Essote oli yhdeksän kunnan kuntayhtymä ja sen kotipaikka oli Mikkelin kaupunki. Viimeisimpänä sairaanhoitopiiriin liittyi Joroisten kunta vuoden 2008 alussa.
Etelä-Savo oli Lapin ohella ainoa maakunta, jossa oli yhden sijasta kaksi sairaanhoitopiiriä. Maakunnan itäosa kuului Savonlinnan seudulla toimivaan Itä-Savon sairaanhoitopiiriin (Sosteri).
Kuntayhtymän johtajana toimi Risto Kortelainen ja johtajaylilääkärinä Jarmo J. Koski.
Kuntayhtymän toiminta päättyi 31. joulukuuta 2022 sote-uudistukseen. Nykyisin alueen sosiaali-, terveys ja pelastustoimen palvelut tuottaa Etelä-Savon hyvinvointialue.
Jäsenkunnat.
Essoteen kuuluivat Etelä-Savon maakunnan länsiosan kunnat. Savonlinnan seutu muodosti oman Itä-Savon sairaanhoitopiirin.
Terveyskeskukset ja -asemat.
1) Palveluntuottajana Joroinen, yhteistyötä myös Varkauden kanssa.&lt;br&gt;
2) Palveluntuottajana Pieksämäki.
Vaasan jäähalli

Vaasan jäähalli (sponsorinimeltään Vaasan Sähkö Areena; Kuparisaaren jäähalli, Vaasa Areena) on jäähalli Vaasassa. Jäähallia hallinnoi Vaasan kaupungin ja Mustasaaren kunnan omistama Vaasanseudun Areenat kuntayhtymä. Vaasan kaupungin omistus hallista on 84 % ja Mustasaaren 16 %. Halli on valmistunut vuonna 1971 ja sitä on laajennettu useaan otteeseen. Kaukalon koko on 28 metriä x 58 metriä. Lisäksi samassa rakennuksessa on kolme harjoituskaukaloa, joissa on myös tilat yleisölle. Osassa harjoitusjäitä on myös mahdollisuus pelata curlingia. Vuodeksi 2018 halliin on suunnitteilla merkittävä peruskorjaus ja laajennus.
Kaudella 2020–2021 liigakiekkoa pelattiin uudessa ja laajennetussa Vaasan jäähallissa. Areena laajenee noin 5000 kerrosneliöllä verrattuna nykyiseen areenaan. Uuteen areenaan tulee 800 uutta istumapaikkaa ja yleisökapasiteetti nousee noin 5 200 henkilöön liigaotteluissa. 
Jääkiekkojoukkueista Vaasan jäähallia käyttävät kotihallinaan Liigassa pelaava Vaasan Sport ja II-divisioonassa mustasaarelainen KoMu HT. Vaasan Sportin Juniorit pelaavat kotiottelunsa pääsääntöisesti harjoitusjäillä. Lisäksi taitoluisteluseura VLK ja muodostelmaluisteluseura Wasa Team Skaters käyttävät hallin tiloja. Hallissa on erilaisia kokous- ja ryhmätyötiloja, ravintoloita, kahviloita, kioski, kuntosali, ryhmäliikuntatila sekä toimistoja. 
Vaasan jäähallissa järjestetään jääurheilun lisäksi myös konsertteja, yleisötapahtumia, päättäjäisiä, tanssiaisia ja yritystilaisuuksia. Jääurheilun lisäksi hallissa järjestetään myös muiden urheilulajien, kuten erilaisten pallopelien otteluita ja harjoituksia. 
Kesällä 2012 kilpahallissa tehdyssä remontissa uusittiin jäähdytysputkisto kokonaisuudessaan. Tätä ennen hallin putkisto oli edelleen alkuperäinen vuodelta 1971. Samalla halliin pystytettiin SM-Liigan ja Mestiksen lisenssivaatimusten mukainen turvakaukalo, toisena Suomessa. Kaudella 2014–2015 kapasiteetti oli 4 512 katsojaa, mutta kaudelle 2015–2016 se pieneni 4 163 katsojaan. Kesällä 2016 Vaasan jäähalli kunnostettiin harjoitushallin jäät 1 ja 2 sekä uusittiin vaihtoaitioita. Samalla hallissa käynnistettiin merkittävät uudistukset IT-verkoissa.
Vuoden 2017 joulukuussa Vaasan jäähallissa loukkaantui lievästi seitsemän henkilöä, kun ilmastointiputki ja valaisinkisko putosivat jäähallin katosta konserttiyleisön päälle.
Yleisöennätys.
Vaasan jäähallin yleisöennätys on syntynyt 17. helmikuuta 2024 pelatussa Liigan runkosarjaottelussa. Tuolloin Sportin ja Ilveksen välistä ottelua seurasi yhteensä 5200 katsojaa. Kyseessä oli ensimmäinen kerta kun halli oli loppuunmyyty viimeisimmän laajennuksen jälkeen. Ottelu päättyi varsinaisella peliajalla 2-5.
Konserttikäytössä epävirallinen ennätys on Polar Sound Festival -tapahtumalla 6. helmikuuta 2016. Loppuunmyydyssä konsertissa oli 4 500 katsojaa. Tapahtuman pääesiintyjä oli saksalainen Scooter.
J. Neely Johnson

John Neely (tai Neeley) Johnson (2. elokuuta 1825 – 31. elokuuta 1872) oli yhdysvaltalainen lakimies ja poliitikko. Hän toimi Kalifornian kuvernöörinä vuosina 1856–1858. Häntä edelsi John Bigler ja seurasi John B. Weller.
Myöhemmässä elämässään Johnson työskenteli Nevadan korkeimmassa oikeudessa. Hän kuoli Salt Lake Cityssä 1872.
Ruskopurjevälskäri

Ruskopurjevälskäri ("Zebrasoma scopas") tai ruskovälskäri on välskärikaloihin kuuluva kala.
Koko ja ulkonäkö.
Ruskopurjevälskäri voi kasvaa 20 cm pitkäksi. Sen vartalo on litteä ja ruskehtava, muistuttaa muodoltaan kiekkokalaa.
Alkuperä.
Ruskopurjevälskäri elää luonnossa Indopasifisella merialueella.
Käyttäytyminen.
Ruskopurjevälskäri tarvitsee runsaasti uintitilaa, ja se voi käyttäytyä aggressiivisesti muita välskäreitä kohtaan.
Ravinto.
Ruskopurjevälskäri syö elävää tai kuivattua levää. Varsinkin nuoret yksilöt tarvitsevat ruokaa päivittäin. Kuivatun makrolevän (esimerkiksi norilevä) tarjoaminen vähentää myös mahdollisuutta, että turhautunut välskäri alkaa näykkiä selkärangattomia tai koralleja.
Harold Clayton Urey

Harold Clayton Urey (29. huhtikuuta 1893 – 5. joulukuuta 1981) oli yhdysvaltalainen kemisti. Hän toimi Columbian yliopistossa New Yorkissa vuodesta 1929, ja Chicagon yliopiston professorina vuodesta 1945. Urey sai vuonna 1934 Nobelin kemianpalkinnon raskaan vetyisotoopin deuteriumin keksimisestä.
Vuonna 1953 Urey ja Stanley Miller suorittivat Chicagon yliopistossa kuuluisan Miller-Ureyn kokeen, joka silloisen tiedon mukaan simuloi varhaisen maapallon ilmakehän koostumusta. Miller ja Urey onnistuivat tuottamaan koelaitteistollaan useita elämän kannalta tärkeitä molekyyleja, kuten aminohappoja, sokereita ja nukleotidiemäksiä.
John B. Weller

 
John B. Weller (22. helmikuuta 1812 – 17. elokuuta 1875) oli Kalifornian viides kuvernööri vuosina 1858–1860. Hän kuului Yhdysvaltain demokraattiseen puolueeseen.
Weller syntyi Ohiossa ja palveli 1840-luvulla Meksikon–Yhdysvaltain sodassa. Hän oli vuonna 1848 epäonnistuneesti ehdolla Ohion kuvernööriksi. Hän istui Yhdysvaltain senaatin jäsenenä vuosina 1852–1857.
Weller kuoli New Orleansissa, Louisianassa.
Milton Latham

Milton Slocum Latham (23. toukokuuta 1827 – 4. maaliskuuta 1882) oli yhdysvaltalainen poliitikko. Hän toimi Kalifornian kuudentena kuvernöörinä viiden päivän ajan tammikuussa 1860. 
Erottuaan kuvernöörinvirastaan Latham istui Yhdysvaltain senaatissa vuoteen 1863. Hän muutti myöhemmällä iällään New Yorkiin ja kuoli siellä 54-vuotiaana.
Polly Bergen

Polly Bergen (Nellie Paulina Burgin, 14. heinäkuuta 1930 Knoxville, Tennessee – 20. syyskuuta 2014 Southbury, Connecticut) oli yhdysvaltalainen näyttelijä.
Bergenillä oli merkittäviä rooleja muun muassa elokuvissa "Armeijan monnit" (1950), "Tuomitun kosto" (1962) sekä "Tällaistakin voi sattua" (1964). Hänet tunnettiin myös "Täydelliset naiset" -sarjan Lynette Scavon Stella-äitinä (2007–2009).
Bergen oli kolmesti naimisissa. Toisesta avioliitostaan Freddie Fieldsin kanssa hän sai yhden lapsen. Lisäksi Bergen ja Fields ottivat kaksi adoptiolasta.
Kuopion laskuvarjourheilijat

Kuopion laskuvarjourheilijat ry on Rissalan lentokentällä toimiva laskuvarjohyppykerho. Kerhon lyhenne on KLU.
Laskuvarjohyppytoiminta alkoi Kuopiossa vuonna 1966. Toiminta oli aluksi Kuopion ilmailuyhdistyksen alaisuudessa vuoteen 1986 asti, jolloin perustettiin oma kerho, Kuopion Laskuvarjourheilijat ry. Nykyisin Kuopion Laskuvarjourheilijat hyppäävät vuosittain noin 2000 hyppyä. Tämän lisäksi vuosittain koulutetaan noin 50 uutta kurssilaista ja lisäksi tandemkursseille osallistuu noin 60 hyppääjää. Kerho käyttää hyppytoiminnassaan Rissalan lisäksi myös Rautavaaran kenttää. 
Hyppykoneena käytetään Cessna 182 P-mallista lentokonetta. Koneeseen mahtuu lentäjän lisäksi viisi hyppääjää. Hyppymestareita kerhossa on neljä, joista kaksi on lisäksi tandemhyppymestareita. Lentäjiä on kymmenen.
Herman Wouk

Herman Wouk (27. toukokuuta 1915 New York, Yhdysvallat – 17. toukokuuta 2019 Palm Springs, Kalifornia, Yhdysvallat) oli yhdysvaltalainen kirjailija, jonka tunnetuimpiin romaaneihin kuuluu "Cainen kapina".
Herman Woukin vanhemmat olivat Venäjältä muuttaneita juutalaisia. Hän vietti lapsuutensa Bronxin esikaupungissa. Akateemisen bachelor of arts -tutkinnon hän suoritti Columbian yliopistossa. Valmistuttuaan Wouk aloitti radio-ohjelmien käsikirjoittajana ja työskenteli David Freemanin ja Fred Allenin kanssa. Esimerkiksi vuonna 1941 hän tuotti Yhdysvaltain hallituksen toimeksiannosta sotaobligaatioita markkinoivia ohjelmia.
Nuorena Wouk ei ollut uskonnollinen, mutta 25-vuotiaana hän omaksui esikuvakseen uskonnollisen isoisänsä elämäntyylin. Pyhien kirjoitusten lukeminen hepreaksi kuului siitä lähtien hänen päivittäiseen tapaansa.
Wouk liittyi Yhdysvaltain merivoimiin ja palveli Tyynellämerellä. Hän toimi kahden miinanlaskijan ("USS Zanen" ja "USS Southardin") kansiupseerina. Hän alkoi tuolloin kirjoittaa vapaa-aikoinaan ensimmäistä romaaniaan "Aurora Dawn", joka julkaistiin vuonna 1947.
Wouk avioitui 1945 Betty Sarah Brownin kanssa. Päätoiminen kirjailija hänestä tuli 1946. Sotaa käsittelevien romaanien lisäksi Wouk kirjoitti ortodoksijuutalaisesta elämäntavasta ja jumalakäsityksestä tutkielman "This Is My God: The Jewish Way of Life".
Wouk kuoli 103-vuotiaana kotonaan Kalifornian Palm Springsissä 17. toukokuuta 2019.
Fontella Bass

Fontella Bass (3. heinäkuuta 1940 St. Louis, Missouri – 26. joulukuuta 2012) oli yhdysvaltalainen soul-laulaja. Hänet muistetaan parhaiten vuoden 1965 R&amp;B-hitistä "Rescue Me". 
Bass oli jo varhain tekemisissä musiikin kanssa. Hänen äitinsä oli gospel-muusikko Martha Bass.
Christuskirche

Christuskirche on luterilainen kirkkorakennus Namibian pääkaupungissa Windhoekissa, historiallisen keskustan alueella. Se on peräisin Saksan siirtomaavallan (1884–1914) ajalta. Kirkko oli tarkoitus rakentaa jo 1900-luvun alussa, mutta sodat viivästyttivät aloitusta. Kirkon rakentaminen aloitettiin vuonna 1907 ja peruskivi muurattiin 11. elokuuta 1907. Rakennustyöt kestivät kolme vuotta ja kirkko vihittiin 16. lokakuuta 1910.
Kirkko edustaa arkkitehtuuriltaan uusgotiikkaa, ja siinä on myös piirteitä art nouveausta. Sen suunnittelusta on vastannut arkkitehti Gottlieb Redecker. Kirkon alttari on tehty marmorista, kun taas muu kirkko on tehty kvartsihiekkakivestä. Kirkon torni kohoaa 24 metrin korkeuteen. Saksan keisari Vilhelm II on lahjoittanut kirkkorakennuksen pyhäkön ikkunat.
Luettelo Ajokoirien tähdistön tähdistä

Luettelo Ajokoirat- tähtikuvion tähdistä:
Taulukon sarakkeissa käytetyt lyhenteet:
Liz McClarnon

Elizabeth Margaret "Liz" McClarnon (s. 10. huhtikuuta 1981 Liverpool) on englantilainen muusikko ja Atomic Kitten -yhtyeen jäsen. Hänet tunnetaan myös soolourastaan.
McClarnon on Atomic Kittenin alkuperäisjäsen. Hän julkaisi helmikuussa 2006 ensimmäisen soolosinglensä, coverin Barbra Streisandin laulusta "Woman in Love" (1980). Hän oli myös ehdolla maansa edustajaksi Eurovision laulukilpailussa 2007 kappaleella "Happy". 
McClarnon on kihloissa jalkapalloilija Lee Trundlen kanssa.
Korkalovaara

Korkalovaara on kaupunginosa ja lähiö Rovaniemen kaupungissa Lapin maakunnassa. Korkalovaara liitettiin osaksi Rovaniemen kauppalaa 1.1.1957. Korkalovaara on laaja kaupunginosa, ja sen alueita ovat mm. Länsikangas, Vaaranlaki ja Lapinrinne.
Korkalovaaran historiallinen keskus on Hillapolun ostoskeskus. Korkalovaarassa toimi aiemmin Korkalovaaran lukio, mutta se yhdistettiin Lyseonpuiston lukion kanssa. Myös Alvar Aallon suunnitteleman Korkalorinteen asuntoalueen (Pikku-Tapiola) katsottiin aiemmin kuuluvan Korkalovaaraan. Nykyään sen katsotaan sijaitsevan ns. Kolmannessa kaupunginosassa.
Maamerkkeinä Korkalovaarassa ovat radiomasto sekä Karinrakan vesitorni. Alueen palveluihin kuuluvat tennishalli, ravintola, apteekki, kirjasto, posti sekä useita päivittäistavarakauppoja. Seurakunnalla on alueella kappeli. Korkalovaarassa toimivat myös Korkalovaaran peruskoulu (luokat 1–9) sekä Vaaranlammen koulu (luokat 1–6). Päiväkoteja alueella on kaksi. Alueella on latuja ja ulkoilureittejä. Lisäksi vaaran lounaispuolella Mäntyvaarassa sijaitsee Mäntyvaaran ravirata.
Vaaran pohjoisrinteellä oli 1960-luvulle saakka kaatopaikka, jota on nykyisin maisemoitu, ja paikalla on aikaisemmin ollut myös laskettelurinne.
Jari Tervo on käynyt koulua Korkalovaarassa. Tunnettuihin korkalovaaralaisiin kuuluu myös siellä varttunut laulaja-lauluntekijä Jaakko Laitinen.
Luettelo Ajomiehen tähdistön tähdistä

Luettelo Ajomiehen tähtikuvion tähdistä:
Taulukon sarakkeissa käytetyt lyhenteet:
Pururata

Pururata on sahanpurulla päällystetty erityisesti lenkkeilijöille, jalankulkijoille ja hiihtäjille tarkoitettu leveähkö kulkuväylä. Talvisin pururadoille tehdään usein hiihtoladut. Useilla ulkoilualueilla ympäri Suomea on eri mittaisia pururatoja. Jotkut pururadat ovat valaistuja, jolloin niitä voi käyttää ympäri vuoden. Pururatoja ei ole tarkoitettu ajoneuvoille.
Pururata-nimitys on säilynyt käytössä, vaikka sahanpuru kuntoratojen päällysteenä on vaihtunut yleensä kivituhkaan.
Arttu Virtanen

Arttu Virtanen (s. 22. kesäkuuta 1984 Turku) on suomalainen jääkiekkohyökkääjä.
Virtanen on TPS:n oma kasvatti, joka pääsi kaudella 2003–2004 hakemaan pelipaikkaa Turun Palloseuran riveistä. Hän teki saman vuoden pudotuspeleissä kymmenessä ottelussa neljä pistettä. Virtanen on pelannut SM-liigassa 121 ottelua ja 18 pudotuspeliottelua sekä Mestiksessä 118 ottelua ja 24 pudotuspeliottelua. Lisäksi hän on edustanut Suomea nuorten maajoukkueessa kolmen ottelun verran. Virtanen pelasi TPS:n paidassa myös kausina 2004–2006. Sopimus Virtasella oli TPS:n kanssa vuoteen 2008 asti.
Virtanen kärsi urallaan loukkaantumisista suhteellisen paljon ja kausi 2006–2007 jäi kokonaan väliin selkävamman takia. Seuraavalla kaudella Virtanen paranteli selkävammaansa joulun yli. Tammikuussa 2008 Virtanen vuokrattiin TuTo:on, jossa hän pelasi loppukauden. Kausi päättyi Mestiksen mestaruuteen, ja Virtanen teki TuTon kanssa kahden vuoden jatkosopimuksen
Virtanen lopetti aktiiviuransa 2010 keväällä.
Virtanen kuului vuonna 2010 sadan kovatuloisimman alle 30-vuotiaan suomalaisen joukkoon.
Luettelo Kurjen tähdistön tähdistä

Luettelo Kurjen tähdistön tähdistä:
Taulukon sarakkeissa käytetyt lyhenteet:
MTBF

MTBF ("mean time between failures") on keskimääräinen aika laitteen vikaantumiseen sen edellisestä alkuperäiseen kuntoon saattamisesta (korjauksesta). MTBF on vikataajuuden käänteisluku niissä tapauksissa, joissa vikataajuus on vakio. Keskimääräistä vikaantumisväliä käytetään luotettavuustekniikassa käyttöiän arviointiin. Useat valmistajat ilmoittavat tuotteilleen keskimääräisen vikaantumisvälin. Tehtaiden kunnossapidosta vastaavat joutuvat myös seuraamaan keskimääräisiä korjausaikoja (MTTR, "mean time to repair"), jotta osataan varautua oikein erilaisiin vikaantumisiin. Joillekin tuotteille, kuten hehkulampulle, esitetään keskimääräinen elinikä, jonka tuotteen pitäisi keskimäärin kestää, jos sitä käytetään oikein.
MTBF lasketaan tilastollisella menetelmällä, eikä vikojen jakaantuminen useinkaan ole symmetristä, eli ei voida sanoa, että 50 % tuotteista, joiden MTBF on 2 000 h, vikaantuisi tuohon käyttöikään mennessä. Eksponentiaalisella jakaantumalla 63 % tuotteista vikaantuu 2 000 käyttötuntiin mennessä. Koska MTBF on tilastollinen tunnusluku, ei sen avulla voida ennustaa tarkasti jonkin yksittäisen järjestelmän elinikää.
MTBF-laskentakaava.
MTBF on vikaantumistaajuuden käänteisluku:
formula_1
MTBF esitetään usein symbolilla formula_2, tai
formula_3
Eri lähteistä löytyy sekä MTBF- että vikaantumistaajuudelle arvoja. 
MTBF voidaan määrittää vikatiheysfunktion odotusarvon avulla f(t)
formula_4 
jossa
formula_5
MTBF-käsittelyyn liittyviä ongelmia.
Useat MTBF-ajat ovat hyvin epätarkkoja, mikä johtaa monimutkaisissa järjestelmissä hyvin epäluotettavaan käyttöikäennusteeseen. Usein MTBF-lukujen käyttö johtaa ajatteluun, että on olemassa hyväksytty vikaantumistaajuus, jolloin ei enää haluta etsiä vikojen todellista syytä. Tämän vuoksi on otettu käyttöön muitakin luotettavuutta kuvaavia lukuja kuten MFOP ("maintenance-free operating period").
Papalagi

Papalagi (äännetään papalangi) on samoan kieltä ja tarkoittaa valkoihoista tai muukalaista. Tarkkaan ottaen "Papa-Lagi" tarkoittaa "taivaansärkijää". Sana juontunee ajalta, kun ensimmäiset lähetyssaarnaajat saapuivat Samoalle purjelaivoillaan, laivat koettiin Samoalla aukoiksi taivaanrannassa, eli "taivaan särkemiseksi".
Erään toisen teorian mukaan sana voisi olla niuelaista alkuperää sanasta "Palagi" (lausutaan Palangi) jossa "Pa" tarkoittaa aseen laukausta ja "Lagi" tarkoittaa taivasta eli aseen laukaisua taivaalle.
Aiheesta on kirjoitettu elämänviisauksia sisältävä kirja nimeltään "Papalagit" (Der Papalagi). Kirjassa lännessä vieraillut samoalais­päällikkö Tuiavii kertoo samoalaiseen tyyliin länsimaisen elämäntavan mielettömyydestä. Tarinan mukaan kirjaa ei ollut tarkoitettu julkaistavaksi. Tuiavii oli tarkoittanut nämä puheet opetukseksi yksinomaan hänen polynesialaisille maanmiehilleen. Alkuteos Der Papalagi julkaistiin Zürichissä 1920. Kirjan kirjoitti Erich Scheurmann, joka kertoi asuneensa vuoden Samoalla.
Grant Smith

Grant Smith, (s. 5. toukokuuta 1980) on skotlantilainen jalkapalloilija, joka pelaa Carlisle Unitedissa. 
Smith on pelannut useissa englantilaisissa ja skotlantilaisissa ammattilaisjoukkueissa. Hän pystyy pelaamaan puolustajana ja keskikentällä. Smith tuli HJK:hon Skotlannin pääsarjajoukkue Dundee Unitedista. Huhtikuussa 2007 HJK ilmoitti tehneensä kauden 2007 kestävän sopimuksen Smithin kanssa, jossa on purkumahdollisuus kansainvälisen siirtoikkunan avautuessa. Ennen siirtymistä Suomeen Smith kävi Skotlannin pääsarjajoukkue Hibernianin testissä.
Kaudelle 2008 HJK ei tarjonnut Smithille jatkosopimusta . Tämän jälkeen Smith kävi englantilaisen Carlisle Unitedin testissä ja sai loppukauden kestävän sopimuksen. 
Smithin isä Gordon Smith on entinen jalkapalloilija.
Jane Berbié

Jane Berbié (s. 6. toukokuuta 1931) on ranskalainen mezzosopraano. 
Berbién laajaan ohjelmistoon kuului niin varhaisbarokin musiikkia kuin uudempaa ranskalaista musiikkiakin. Hän teki oopperadebyyttinsä Milanon La Scalassa 1958 ja sai vuonna 1959 kiinnityksen Pariisin oopperaan.
Berbién ensimmäinen esiintyminen Lontoon Covent Gardenissa tapahtui kesäkuussa 1971, jolloin hänellä oli rooli Gioacchino Rossinin oopperassa "Sevillan parturi".
Blue Air

Blue Air oli romanialainen halpalentoyhtiö. Se aloitti lennot joulukuussa 2004. Yhtiön päämaja oli Aurel Vlaicun kansainvälinen lentoasema.
Yhtiö lopetti toimintansa maksukyvyttömyydestä johtuen vuonna 2023.
Laivasto.
Laivasto vuonna 2018:
Maleiinianhydridi

Maleiinianhydridi on orgaaninen yhdiste (maleiinihapon anhydridi), joka on normaaliolosuhteissa olomuodoltaan kiinteitä, värittömiä tai valkoisia kiteitä, joilla on pistävä haju. Sen kemiallinen kaava on C4H2O3. Maleiinianhydridista käytetään myös nimityksiä "maleiinihappoanhydridi", "2,5-furaanidioni", "dihydro-2,5-dioksofuraani" ja "cis-buteenidianhydridi".
Maleiinianhydridin moolimassa on 98,1 g/mol, sulamispiste 53 °C ja kiehumispiste 202 °C. Aineen tiheys on 1,48 g/cm3, leimahduspiste 102 °C (c.c.), itsesyttymislämpötila 477 °C ja CAS-numero 108-31-6. Maleiinianhydridi liukenee 30 °C:ssa veden kanssa muodostaen maleiinihappoa (C4H4O4) ja lämpöä.
Ympäristö- ja terveysvaikutukset.
Lyhytaikainen altistuminen aineelle voi aiheuttaa voimakasta silmien, ihon ja hengitysteiden ärsytystä. Toistuva tai pitkäaikainen altistuminen aineelle voi aiheuttaa ihon herkistymistä sekä astmaa.
Valmistus ja käyttö.
Ensimmäisen kerran maleiinianhydridiä syntetisoi Louis Nicolas Vquelin vuonna 1817 kuivatislaamalla sitruunahappoa. Aikaisemmin maleiinihappoanhydridin valmistus perustui bentseenin hapetukseen ilmalla, divanadiinipentoksidin toimiessa katalyyttinä. Nykyään sitä valmistetaan enimmäkseen hapettamalla butaania tai buteenia hapen avulla ja katalyyttinä käytetään vanadyylivetyfosfaattia. Maleiinianhydridi puhdistetaan alipainetislauksella. Maleiinianhydridistä valmistetaan polymeerejä, hartseja, muovien pehmentimiä, lääkeaineita, maatalouskemikaaleja, kuten hyönteis- ja rikkaruohomyrkkyjä, maleiinihappoa, fumaarihappoa ja tetrahydroftaalihapon anhydridiä.